-Այդ կարծիքների հետ հիմա գոնե դժվար է համաձայնելը: Ռուսաստանը բացահայտորեն հակահայկական դիրքորոշում դժվար թե որդեգրի: Իրանը հաստատ հակահայաստանյան որևէ լուրջ քայլ չի կատարի: Իրանում լավ են հասկանում, որ իրենց համար Հայաստանը անվտանգ և բարեկամական գոտի է, որի կործանումը Թեհրանի համար մեծագույն սպառնալիքներով է հղի: Թուրքիայի հարցում ամեն բան պարզ է: Խնդիրն այստեղ ռուս-թուրքական տիրույթում է: Հայաստանը պարտավոր է նոր մոտեցումներ որդեգրել` իր հաշվին ռուս-թուրքական առևտուր թույլ չտալու համար: Դա մի կեցվածք է, որ կարող է մեծ զոհողություններ պահանջել, բայց նման հնարավոր գործարքը կասեցնելու համար անհրաժեշտ է պատրաստ լինել վճարելու ամեն գին` բացի ֆորմալ անկախության և տարածքային կորուստներից: